als_Latn dik_Latn sag_Latn
Si mashtruan mediat shqiptare me shkrimin e “The Mirror” për Korçën dhe kryeministrin Rama
Sot në disa portale online në Shqipëri ka qarkulluar një lajm që lidhet me qytetin e Korçës, që cilësohet si një nga qytetet më të veçanta shqiptare, i cili tërheq edhe vëmendjen e të huajve herë pas here.
Në këtë shkrim, të cilit i referohen mediat shqiptare, nuk ka asnjë përmendje të deklaratave të kreut të qeverisë Rama, por gjithsesi mediat kanë përfituar nga një shkrim i mirëfilltë i sponsorizuar turistik për Korçën dhe kanë përfshirë disa deklarata të kryeministrit Rama dhe reagime për investimet e kryera në këtë qytet.
Portalet i referohen shkrimit si një material i publikuar nga prestigjiozja britanike “The Mirror”, por në fakt e vërteta është krejt ndryshe, në bazë të kërkimit të Blitz.al.
Ky artikull nuk është shkruar nga gazeta britanike “The Mirror”, por nga revista online e publikuar në rearviewmirror.tv.
Por pavarësisht kësaj, këto janë disa pasazhe të shkruara nga mediat që i referohen si një shkrimi të publikuar nga “The Mirror”, duke mashtruar publikun, sepse e vërteta qëndron krejt ndryshe.
Gjithashtu, lajmi dhe artikulli në fjalë është sponsorizuar edhe në Facebook për t’u dalë sa më shumë qytetarëve në profilet e tyre.
Në artikullin në fjalë përmenden disa prej bukurive të qytetit të serenatave, shoqëruar me fotografi dhe përshkrime specifike të vendeve që mund të vizitohen apo shijuar në turizëm, kulinari etj.
Rasti në fjalë tregon edhe njëherë tjetër se sa kollaj mund të mashtrohet publiku përmes lajmeve të tilla të pavërteta. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn